Kære forældre

Som de foregående år vil NFS gerne at tilbyde at udstede skolebuskort (forældrebetalt).

Vi tilbyder kun udstedelse ved skoleårets start. Derfor skal I nu beslutte, om I ønsker at købe buskort for 2019-2020.

De foregående år erfarede rigtig mange forældre, at det ikke kunne betale sig, at købe skolebuskortet. Fx hvis de afleverede eller hentede børnene i bil et par dage på en uge.

Det er derfor vigtigt, at **I selv** sætter jer ind i de alternative transportmuligheder og -omkostninger, som findes for netop jeres familie, inden I beslutter jer.

Hvis I ønsker at bestille et skolebuskort for 2019-2020, så er proceduren, som følger:

1. Aflever vedhæftede tilmelding senest tirsdag den 11. juni 2019 til Heidi på skolens kontor

2. Kortet bliver herefter bestilt og I modtager en faktura, som skal betales.

3. Kortet udleveres så på første skoledag efter ferien, såfremt fakturaen er betalt.

NB: De børn som har skolekort for indeværende år – altså 2018-2019, skal aflevere disse til skolen, når de modtager de nye kort i august! Børn som har skolekort for 2018-19 kan køre på disse på første skoledag efter ferien. Første skoledag vil de få udleveret nyt skolekort for året 2019-2020.